cyanic-selkie/wikianc huggingface dataset:
რუსლან ხაიროვი
2002 წლის ევროპის ჩემპიონატი
2002 წლის ევროპის ჩემპიონატზე პერმში, პირველივე ბრძოლაში რუსლან ხაიროვი დამარცხდა ბულგარელ სპორტსმენ სტას განევთან, ანგარიშით 9:14.
2003 წლის მსოფლიო ჩემპიონატი
2003 წლის მსოფლიო ჩემპიონატზე მან 4 ბრძოლა ჩაატარა. 1/16 ფინალში დაამარცხა ოსური წარმოშობის ქართველი მოკრივე რობერტ პლიევი ტექნიკური გამარჯვებით. მერვედფინალში დაამარცხა ახალზელანდიელი კახუკურ ბენზონი, ანგარიშით 22:6. 1/4 ფინალში დაამარცხა რუსი ანდრეი მიშინი, ანგარიშით 18:11. ნახევარფინალში ანგარიშით 6:29 დამარცხდა უზბეკ შერზოდ ხუსანოვთან და მოიპოვა ბრინჯაოს მედალი. .
2004 წლის ევროპის ჩემპიონატი
2004 წლის ევროპის ჩემპიონატზე მან ასევე ოთხი ბრძოლა გამართა. 1/16 ფინალში დაამარცხა პოლონელი მოკრივე მიროსლავ ნოვოსადასი, ანგარიშით 21:12. მერვედფინალში დაამარცხა ებრაელი ტაჰა საბია, ანგარიშით 5:0. მეოთხედფინალში დამაჯერებლად დაამარცხა იტალიელი ფილიპ ლოგრეკო. 1/2 ფინალში დამარცხდა რუს მოკრივე ოლეგ საიტოვთან, ანგარიშით 16:20. .
ხაიროვის რეიტინიგი
2007 წლის 12 აპრილს რუსლან ხაიროვი იყო მე-11 სამოყვარულო კრივის საერთაშორისო ასოციაციის მსოფლიო რეიტინგში და პირველი სამოყვარულო კრივის ასოციაციის რეიტინგში 69 კგ-მდე წონით კატეგორიაში. რუსლან ხაიროვი ამჟამად ცხოვრობს რუსეთის ქალაქ კასპიისკში.
თაისიუე
მინი| საიმპერატორო სალექციო ოთახი ძველ უნივერსიტეტის შენობაში თაისიუე ({{Lang-zh|}太学}}, ფინინი: tài xué; „დიდი სწავლა“), აგრეთვე ცნობილი, როგორც „იმპერიული აკადემია“, „იმპერიული სკოლა“, „იმპერიული უნივერსიტეტი“   და „იმპერიის ცენტრალური უნივერსიტეტი“ — ჩინეთში, ხანის დინასტიის პერიოდში დაარსებული საგანმანათლებლო დაწესებულება.
სუეის დინასტიის მიერ გატარებული მნიშვნელოვანი რეფორმების შედეგად იმპერიულ აკადემიას უფრო დიდი ადმინისტრაციული როლი მიენიჭა და დაერქვა კუოწიძიენი (國子監). კუოწიძიენი 1905 წლამდე, მრავალი დინასტიის პერიოდში ინარჩუნებდა თავის სტატუსს. ცინგის დინასტიის დასასრულის მოახლოების პარალელურად მოხდა აკადემიის გაუქმება.
თაისიუეში აქტიურად ისწავლებოდა კონფუციანელობა და ჩინური ლიტერატურა, მაღალი დონის საჯარო სამსახურის თანამდებობისთვის მოსამზადებლად. თუმცა უნდა აღინიშნოს, რომ საჯარო სამსახურის სისტემა, რომელიც დაფუძნებული იყო არა რეკომენდაციაზე, არამედ კონკურეტულ გამოცდაზე, ჩამოყალიბდა სუეის დინასტიის დროს, თუმცა მისი დანერგვა სუნგის დინასტიის მმართელობის პერიოდამდე არ მომხდარა (960 – 1279 წწ.).
ხანის დინასტია
ხანის დინასტიის მმართველობის პერიოდში (ძვ.წ. 206 - ახ.წ. 220) უნივერსიტეტში 30000 სტუდენტი და აკადემიკოსი იყო. რამაც ხანის დინასტიას მრავალი კარგი განათლების მქონე ბიუროკრატი შემატა. პირველი ეროვნული სამთავრობო-სასკოლო სისტემა ჩინეთში ძვ.წ. 3 წელს დაარსდა, იმპერატორ ფინგ ტის მმართველობის დროს. თაისიუე მდებარეობდა ჩანგ'ანის დედაქალაქში, ხოლო ადგილობრივი სკოლები დაარსდა პრეფექტურებსა და მცირე ქვეყნების მთავარ ქალაქებში.
სუნგის დინასტია
ვანგ ანშის ახალი პოლიტიკა მოიცავდა მნიშნელოვან რეფორმებს განათლებაში, მათ შორის პოეზიის ხარჯზე უფრო დიდი აქცენტები გაკეთდა კონფუციანელი კლასიკოსების ნაშრომებზე, მოხდა საგამოცდო სისტემის რეორგანიზაციაც. 1079 წელს უნივერსიტეტში სტუდენტთა საერთო რაოდენობა 2400-მდე გაიზარდა და გადაკეთდა სამ დარბაზად: გარე, შიდა და ზედა.
უნივერსიტეტი იერარქიული სისტემის მწვერვალზე იყო, სადაც სტუდენტები გადადიოდნენ საფეხურიდან საფეხურზე და სკოლიდან სკოლაში გამოცდებისა და მასწავლებლების რეკომენდაციების საფუძველზე. 1106 წელს დაინერგა ახალი "რვა სათნოების" გზა, სადაც სტუდენტებს ურჩევდნენ თავიანთი სათნო ქცევისთვის ერთი წელი გაეტარებინათ პრეფექტურულ სკოლაში და შემდეგ გადასულიყვნენ უნივერსიტეტის ზედა დარბაზში.
1103 წელს უნივერსიტეტს ჰყავდა 3800 სტუდენტი, რომელთაგან 3000 სწავლობდა გარე დარბაზში (რომელსაც ცალკე კამპუსი ჰქონდა დედაქალაქის სამხრეთით), 600 შიდა დარბაზში და 200 ზემო დარბაზში.
ჩრდილოეთ სუნგის დაცემის შემდეგ, უნივერსიტეტი ხელახლა დაარსდა ახალ დედაქალაქ ხანგჭოუში, 1142 წელს 300 სტუდენტის კვოტით, რომელიც 1148 წლისათვის 1000 სტუდენტამდე გაიზარდა. სამხრეთ სუნგის პერიოდის საიმპერატორო უნივერსიტეტის სტუდენტები, რომლებსაც ზოგჯერ სხვა დედაქალაქის სკოლების სტუდენტები უერთდებოდნენ, ერთ-ერთ ყველაზე თვალსაჩინო და გავლენიან პოლიტიკურ ჯგუფად იქცნენ. ისინი ხშირად გამოდიოდნენ ქუჩებში სხვადასხვა საშინაო თუ საგარეო პოლიტიკური საკითხების გასაპროტესტებლად. ზოგჯერ მათი პროტესტი იწვევდა პრეფექტების და მთავარი მრჩევლების გათავისუფლებას.
შლეზვიგ-ჰოლშტაინის ვადენზეეს ეროვნული პარკი
ეროვნული პარკი იშლება ჩრდილოეთით — გერმანია-დანიის საზღვაო საზღვრიდან სამხრეთით, მდინარე ელბის ესტუარამდე. ჩრდილოეთით, იგი მოიცავს ჩრდილოეთ ფრიზის კუნძულებსა და ჰალიგენს და მათს მიქცევა-მოქცევის არეალებს, რომლების სიგანეც 40 კმ-ია. გავრცელებული ფლორა და ფაუნა ტიპურია მთლიანად ვატოვის ზღვისთვის, განსაკუთრებით დიდი რაოდენობითაა დელფინი, იხვები და ზოსტერა (ზღვის ბალახი).
პარკის ფართობი 4410 კმ²-ია და უდიდესია გერმანიაში. ტერიტორიის 68 % მუდმივად ზღვის ქევშაა, 30 % კი პერიოდულად მშრალია. ნიადაგები ძირითადად მლაშე ჭაობებს მოიცავს. 1990 წელს, იუნესკომ ბიოსფერულ ნაკრძალად აღიარა, ხოლო ვატოვის ზღვის ნიდერლანდურ ნაწილთან ერთად 2009 წელს მსოფლიო მემკვიდრეობის სიაში შეიტანა.
რესურსები ინტერნეტში
კატეგორია:გერმანიის ეროვნული პარკები კატეგორია:მსოფლიო მემკვიდრეობის ძეგლები გერმანიაში კატეგორია:შლეზვიგ-ჰოლშტაინის დაცული ტერიტორიები კატეგორია:ჩრდილოეთი ფრიზია კატეგორია:დიტმარშენი კატეგორია:ვადენზეე კატეგორია:1985 წელს დაარსებული დაცული ტერიტორიები კატეგორია:1985 წელს დაარსებულები დასავლეთ გერმანიაში კატეგორია:რამსარის ძეგლები გერმანიაში
ჰედონიზმი
ალტ=ეპიკურე|მინი|[[ეპიკურე, ბერძენი ფილოსოფოსი, ჰედონიზმის მიმდევარი]] ჰედონიზმი (ἡδονή — „სიამოვნება“) — ფილოსოფიური მოძღვრება, რომლის მიხედვითაც სიკეთე ადამიანს ანიჭებს სიამოვნებას და აბედნიერებს ხოლო, ბოროტებას თან სდევს ტანჯვა. ჰედონიზმის მიხედვით, ადამიანის ქმედებათა საფუძველს წარმოადგენს, სიამოვნებისაკენ სწრაფვა და ეს სურვილი არის მისი მთავარი მამოძრავებელი ძალა. უკიდურესი ჰედონისტების მიხედვით, ადამიანმა უნდა ისიამოვნოს მომენტით და არ არის საჭირო მომავალზე ფიქრი ან ზრუნვა. კრიტიკოსები მკაცრად აკრიტიკებდნენ ჰედონიზმს, რადგან მათი განმარტებით, ჰედონისტებისთვის მთავარი სიამოვნება ფიზიკურია და ისინი მიისწრაფვიან დიდებისაკენ. საბერძნეთში ჰედონისტებს უწოდებდნენ არისტოტელეს ეთიკის მიმდევრებს. ჰედონიზმს მთავარი ადგილი უკავია მილისა და ბენტამის უტილიტარიზმში.
ისტორია
ჰედონიზმის ყველაზე ადრეული ჩანაწერები გვხვდება ინდოელ ფილოსოფოს კარვაკასთან. მისი იდეები დაფუძნებულია ბარჰასპატია სუტრაზე. კარვაკა მხარს უჭერდა სკეპტიციზმს და ჰედონიზმს. მისი თქმით, სწორ ქმედებას ადამიანისათვის სიამოვნება მოაქვს.
კირენელები, დაარსებულნი არტიპურსის მიერ, იყვნენ ასევე სკეპტიციზმისა და ჰედონიზმის მიმდევრები. მათი ჩანაწერები და არგუმენტები ცუდადაა შემორჩენილი, ამიტომ რთულია მათი პოზიციის სრულად დადგენა. კირენელებს სჯეროდათ, რომ სიამოვნება იყო დიდი სიკეთე და ყველა უნდა მისდევდეს მას. ისინი სხეულებრივ სიამოვნებას უკეთესად მიიჩნევდნენ, ვიდრე გონებრივს, სავარაუდოდ, იმიტომ, რომ ის უფრო ნათლად მიაჩნდათ.
დღეისათვის ჰედონიზმი კვლავაც არსებობს სიკეთის განსაზღვრების სფეროში, მაგრამ ტკბობის ჰედონისეული განსაზღვრება დღეისათვის არაა მიღებული.
ეთიკური ჰედონიზმი
ეთიკური ჰედონიზმის მიხედვით, პიროვნების სურვილის მიზანი ისევ და ისევ სიამოვნებაა და მისკენაა მიმართული. ხშირად ეთიკური ჰედონიზმი ყალიბდება ფსიქოლოგიური ჰედონიზმის მიხედვით.
აბასირის ქვეპრეფექტურა
thumb|300px|აბასირის ქვეპრეფექტურა აბასირის ქვეპრეფექტურა (網走支庁) — ქვეპრეფექტურა იაპონიაში, ჰოკაიდოს კუნძულზე. ფართობი შეადგენს 10,690.09 კვადრატულ კილომეტრს. 2004 წლის 31 ივლისის აღწერის მიხედვით მოსახლეობა არის 329,446. ქვეპრეფექტურა დაარსებულია 1897 წელს.
აბასირის ქვეპრეფექტურაში არის შემდეგი ქალაქები:
რესურსები ინტერნეტში
კატეგორია:იაპონიის ქვეპრეფექტურები
კონჩე
კონჩე (Конче) — სოფელი მაკედონიაში, კონჩეს თემის ადმინისტრაციული ცენტრი (სამხრეთ-აღმოსავლეთი რეგიონი). სოფლის მოსახლეობა შეადგენს 967 ადამიანს (2002 წლის აღწერის მონაცემები ).
სქოლიო
კატეგორია:კონჩეს თემის სოფლები
NGC 414
NGC 414 — გალაქტიკა თევზების თანავარსკვლავედში. აღმოჩენის თარიღია 1867 წლის 22 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
მადლენის კულტურა
მინი|მადლენის კულტურის გავრცელების არეალი (აღნიშნულია ღიაყავისფრად რუკაზე). მადლენის კულტურა — ზედა პალეოლითის ხანის დასასრულის არქეოლოგიური კულტურა (ძვ. წ. 1500-1800). შეცვალა სოლუტრეს კულტურა. XIX საუკუნის 60-იანი წლების დასასრულს გამოყო ფრანგმა არქეოლგმა გ. მორტილიემ. სახელი ეწოდა ლა-მადლენის გამოქვაბულის მიხედვით. გავრცელებული იყო საფრანგეთში, ესპანეთში, შვეიცარიაში, ბელგიაში, და გერმანიის ტერიტორიებზე. ვიურმის უკანასკნელი გამყინვარების თანადროულია. ხასიათდება ძვლისა და რქისაგან დამზადებული იარაღის სიუხვით. მადლენის კულტურა პირველყოფილი ხელოვნური გაფურჩქვნის პერიოდია. გვიანდელ საფეხურებზე გავრცელებულია კაჟის გეომეტრიული ფორმის წვრილი იარაღი. მადლენის კულტურის მატარებელი მონადირეები ცხოვრობდნენ უმთავრესად გამოქვაბულებში, აგრეთვე ძვლებისა და ტყავისაგან გაკეთებულ ნაგებობებში. ხშირად მომთაბარეობდნენ. მადლენის კულტურა განეკუთვნება პირველყოფილი გვაროვნული წყობის ადრინდელ საფეხურს. ტერმინები „მადლენის კულტურა“ და „მადლენის ეპოქა“ ფართო გაგებით იხმარება გამყინვარებისპირა რაიონებში გავრცელებული უგვიანესი პალეოლითური კულტურების აღსანიშნავად. მადლენის კულტურა შეცვალა აზილის კულტურამ.
ლიტერატურა
კატეგორია:არქეოლოგიური კულტურები კატეგორია:არქეოლოგია
Dolichoderus monoceros
Dolichoderus monoceros — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ბიძია ტომის ქოხი (ფილმი, 1965)
ბიძია ტომის ქოხი (Onkel Toms Hütte) — 1965 წლის ფრანგულ-იტალიურ-გერმანული ფილმი. რეჟისორი გეზა რადვანი.
ფილმი ევროპული კინოადაპტაციაა ჰარიეტ ბიჩერ სტოუს რომანის — „ბიძია ტომის ქოხის“, რომელიც იმ პერიოდში დაიწერა, როცა მონობის წინააღმდეგ ბრძოლა საზოგადოების ყურადღების საგანი იყო.
სიუჟეტი
ფილმში აღწერილია სამოქალაქო ომის წინა პერიოდში აშშ-ს სამხრეთში მცხოვრები ზანგი მონების ოჯახების დრამატული ისტორია, რომელსაც მონათმფლობელი გაყიდვას უპირებს.
სქოლიო
კატეგორია:1965 წლის ფილმები კატეგორია:ამერიკული სათავგადასავლო ფილმები კატეგორია:ამერიკულ რომანებზე დაფუძნებული ფილმები კატეგორია:ფილმები მონობის შესახებ კატეგორია:გერმანული ფილმები კატეგორია:ფილმები ანბანის მიხედვით
ქვემო საქსონიის ვადენზეეს ეროვნული პარკი
მინი|მარცხნივ|250პქ ქვემო საქსონიის ვადენზეეს ეროვნული პარკი (Nationalpark Niedersächsisches Wattenmeer) — ეროვნული პარკი გერმანიაში. დაარსდა 1986 წელს და მოიცავს აღმოსავლეთ ფრიზის კუნძულებს, მიქცევა-მოქცევის არეალებს დაა მარილიან ჭაობებს, ნიდერლანდების საზღვართან არსებული დოლარტის უბიდან აღმოსავლეთით, ქალაქ კუკსხაფენამდე. პარკის ფართობი 345,8 კმ²-ია, მისი სამმართველო ქალაქ ვილმსჰელხაფენში მდებარეობს.
2009 წელს, ქვემო საქსონიის ვატოვის ზღვის ეროვნული პარკი, შლეზვიგ-ჰოლშტაინის ვადენზეეს ეროვნულ პარკთან და ვადენზეეს ნიდერლანდურ ნაწილთან ერთად იუნესკომ მსოფლიო მემკვიდრეობის ძეგლთა სიაში შეიტანა.
რესურსები ინტერნეტში
კატეგორია:გერმანიის ეროვნული პარკები კატეგორია:აღმოსავლეთი ფრიია კატეგორია:ვილჰელმსჰავენი კატეგორია:1986 წელს დაარსებული დაცული ტერიტორიები კატეგორია:1986 წელს დაარსებულები დასავლეთ გერმანიაში კატეგორია:ვადენზეე კატეგორია:მსოფლიო მემკვიდრეობის ძეგლები გერმანიაში კატეგორია:ქვემო საქსონიის დაცული ტერიტორიები კატეგორია:რამსარის ძეგლები გერმანიაში
ლაოსის ეკონომიკა
ლაოსის ეკონომიკა ქვედა საშუალო შემოსავლების განვითარებად ეკონომიკას მიეკუთვნება. ლაოსი ერთ-ერთი სოციალისტური სახელმწიფოა (ჩინეთთან, კუბასთან, ვიეტნამთან და ჩრდილოეთ კორეასთან ერთად) და მისი ეკონომიკური მოდელი ჩინური სოციალისტური ბაზრისა და ვიეტნამური სოციალისტურად ორიენტირებული ბაზრის ეკონომიკის მსგავსია. ლაოსის ეკონომიკაში სახელმწიფოს მფლობელობის მაღალი დონე უცხოური პირდაპირი ინვესტიციებისადმი ღიაობასთან და კერძო მფლობელობასთანაა შერწყმული მეტწილად საბაზრო ეკონომიკის ფარგლებში.
დამოუკიდებლობის მოპოვების შემდეგ ლაოსში საბჭოური ტიპის გეგმიური ეკონომიკა ჩამოყალიბდა. 1986 წელს ეკონომიკური რეკონსტრუქციის ფარგლებში, რომელიც ლაოსის მსოფლიო ბაზართან ინტეგრაციას ისახავდა მიზნად, ქვეყანაში რეფორმები გატარდა, რომელსაც ახალი ეკონომიკური მექანიზმი ეწოდა, რაც მთავრობის კონტროლის დეცენტრალიზებასა და სახელმწიფო საწარმოებთან ერთად კერძო მეწარმეობის ხელშეწყობას გულისხმობდა. ლაოსი მსოფლიოს მასშტაბით ერთ-ერთი ყველაზე სწრაფად მზარდი ეკონომიკის მქონე სახემწიფოა, რომლის მთლიანი შიდა პროდუქტი საშუალოდ წლიურად 8%-ით იზრდება.
მიუხედავად ეკონომიკის სწრაფი ზრდისა, ლაოსი სამხრეთ-აღმოსავლეთ აზიის ერთ-ერთი ყველაზე ღარიბ სახელმიწფოდ რჩება. ზღვაზე გასასვლელის არმქონე სახელმიწფოს განუვითარებელი ინფრასტრუქტურა აქვს და არაკვალიფიციური მუშხელი ჰყავს. მიუხედავად ამისა, ლაოსი უცხოური ინვესტიციებისთვის მაინც მიმზიდველია, რადგანაც სამხრეთ-აღმოსავლეთ აზიის ქვეყნების ასოციაციის წევრია, ახალგაზრდა მუშხელი ჰყავს და საგადასახადო პოლიტიკას მისაღები აქვს.
ლაოსს მნიშვნელოვანი ჰიდროელექტრო რესურსები აქვს. ლაოსის მასშტაბით დიდი ზომის ჰიდროელექტროსადგურებია გავცელებული და ქვეყანას მცირე ზომის და ჰიდრო- და მზის სისტემების განვითარების პოტენციალიც აქვს. ჰიდროელექტროენერგიის ჭარბი წარმოების წყალობით, ლაოსს იგი სხვა ქვეყნებში გააქვს, თუმცა ელექტროენერგიის წარმოების პროცესში ნახშირზეა დამოკიდებული.
სოფლის მეურნეობა
ქვეყნის ეკონომიკაში სოფლის მეურნეობა, განსაკუთრებით ბრინჯის ფერმები დომინირებს. სოფლის მეურნეობაში მოსახლეობის დაახლოებით 85%-ია დასაქმებული და ამ სექტორზე მთლიანი შიდა პროდუქტის 51% მოდის. დანაზოგების რაოდენობა დაბალია, რის გამოც ლაოსი საგარეო მხარდაჭერასა და შეღავათიან სესხებზეა დამოკიდებული.
სასოფლო სამეურნეო პროდუქტებს შორისაა ტკბილი კარტოფილი, ბოსტნეული, სიმინდი, ყავა, შაქრის ლერწამი, თამბაქო, ჩაი, არაქისი, ბრინჯი და ა.შ. 2012 წლის შუა ხანებში ლაოსის მთავრობამ ახალ სამთამადნო პროექტებზე ოთხწლიანი მორატორიუმი გამოაცხადა. დასახელებულ მიზეზებს შორის იყო სასოფლო-სამეურნეო მიწების გამოყენებასთან დაკავშირებული გარემოსდაცვითი და სოციალური საკითხები.
ტურიზმი
ლაოსის ეკონომიკის ყველაზე სწრაფად მზარდი სექტორი ტურიზმია, რომელიც მნიშვნელოვან როლს ასრულებს. ლაოსში მოგზაურობა მსოფლიოსთვის ხელმისაწვდომი 1990-იან წლებში გახდა, რის შემდეგაც სამხრეთ-აღმოსავლეთ აზიის ტურისტებს შორის პოპულარული ტურისტული დანიშნულების ადგილი გახდა.
სტატისტიკა
მსოფლიო ეკონომიკური ფორუმის გლობალური კონკურენტუნარიანობის 2018 წლის ანგარიშის მიხედვით, ლაოსს მსოფლიოს 140 სახელმწიფოს შორის 112-ე ადგილი ეკავა, ხოლო 2019 წლის ანგარიშის მიხედვით მსოფლიოს 141 სახელმწიფოს შორის 113-ე ადგილი უკავია. მსოფლიო ეკონომიკური ფორუმის 2019 წლის მონაცემებით ქვეყნის მთლიანი შიდა პროდუქტი ერთ სულ მოსახლეზე 2 720.3 ამერიკულ დოლარს შეადგენს. ქვეყნის მშპ მსოფლიოს მშპ-ის 0.04%-ია. ათწლიანი საშუალო წლიური მშპ-ის ზრდა 6.5%-ს უტოლდება. უმუშევრობის დონე 0.6%-ია, გლობალური გენდერული სხვაობის ინდექსი - 0.7, ხოლო განახლებადი ენერგიის მოხმარების წილი 59.3%-ია. ლაოში ჯინის კოეფიციენტი 36.4-ს უტოლდება. ინსტიტუტების მაჩვენებლებით ლაოსი 119-ე ადგილზეა: უსაფრთხოების დონით ქვეყანას 73-ე ადგილი უკავია, სოციალური კაპიტალის დონით ― 138-ე, ჩეკებისა და ბალანსების დონით ― 125-ე, საჯარო სექტორის საქმიანობით ― 118-ე, გამჭვირვალობით ― 111-ე, საკუთრების უფლებებით ― 99-ე, კორპორატიული მმართველობით ― 136-ე, მთავრობის სამომავლო ორიენტაციით ― 113-ე. ინფრასტრუქტურის მაჩვენებლებით ლაოსს მსოფლიოს 141 სახელმწიფოს შორის 93-ე ადგილი უკავია: სატრანსპორტო ინფრასტრუქტურის მიხედვით ― 87-ე, ხოლო კომუნალური ინსფრასტრუქტურით ― 97-ე. საინფორმაციო და საკომუნიკაციო ტექნოლოგიების ათვისების მიხედვით ლაოსი 102-ე ადგილზეა. ქვეყანა მაკროეკონომიკურად ძალიან არასტაბილურია, 113-ე ადგილზეა: ინფლაციის დონე 1.4%-ია, ხოლო ვალების დინამიკის ინდექსი 39.4ს უტოლდება. სასაქონლო ბაზრის მიხედვით ლაოსი 77-ე ადგილზეა: შიდა კონკურენციით 94-ე ადგილს იკავებს, ხოლო ვაჭრობის ღიაობით ― 59-ს; შრომის ბაზრის მიხედვით ― 87-ე ადგილზე: მოქნილობის ინდექსით 112-ე ადგილს იკავებს, ხოლო მერიტოკრატიისა და ინიციატივების მხარდაჭერით ― 74-ს. ლაოსში არც თუ ისე კარგადაა განვითარებული საფინანსო სისტემა (97-ე ადგილი): სიღრმით 93-ე, ხოლო სტაბილურობით 95-ე ადგილზეა. ბაზრის ზომით ქვეყანა 102-ე ადგილს იკავებს. ლაოსში ძალიან ცუდადაა განვითარებული ბიზნესის დინამიკის მაჩვენებლები (137-ე ადგილი): ადმინისტრაციული მოთხოვნილებებით 139-ე ადგილს იკავებს, ხოლო სამეწარმეო კულტურით ― 78-ს.
მოდიკა
მოდიკა (Muòrica; Μότουκα, Mutyca ან Motyca) — ქალაქი და კომუნა სამხრეთ იტალიაში, კუნძულ სიცილიაზე, რაგუზის პროვინციაში. მდებარეობს იბლეის მთებში და ვალ-დი-ნოტოსთან ერთად შესულია იუნესკოს მსოფლიო მემკვიდრეობის ძეგლთა სიაში. 2009 წლის მონაცემებით მისი მოსახლეობა 54 581 ადამიანს შეადგენს.
ისტორია
თუკიდიდეს ცნობით, ქალაქი ძვ. წ. 1360 ან 1031 წელს დაარსდა და ძვ. წ. VII საუკუნეში დასახლებული იყო სიცილიელებით. სავარაუდოდ ის სირაკუზის დაქვემდებარებაში იყო. ძვ. წ. 241 წელს, კართაგენელბთან ბრძოლისას ეგადის კუნძულებთან, პუნიკურ ომებში, მოდიკა რომაელებმა აიღეს, ისევე როგორც სირაკუზა და მთლიანად სიცილია. მოდიკა ერთ-ერთი აღმოჩნდა სიცილიის ხუთი დეცუმანი (decuman — სპონტანურად გადაცემული) ქალაქიდან, რომელიც პრეტორმა ვერესმა შეავიწროვა.. შემდგომში იგი დამოუკიდებელი მუნიციპალუმი გახდა. სიცილიის სხვა ქალაქებს შორის მას იხსენიებენ პლინიუს უფროსი და პტოლემე, თუმცა ის ნახსენები არაა მოგზაურთა რუკებში, შემდგომში ქალაქს კვლავ იხსენიებს რავენის გეოგრაფი. სიცილიის ქალაქების სიაში დამატებული აქვს სილუს იტალიკუსს.
სიცილიის სამხრეთ-აღმოსავლეთი და მოდიკა სწრაფად გაქრისტიანდნენ, როგორც ამით ამაყობს სირაკუზის, ვინაიდან ახ. წ. 61 წელს წმინდა პავლემ კუნძულზე სირაკუზის საეპისკოპოსო დააარსა. 535 წელს, ბიზანტიელმა გენერალმა ველისარიუსმა განდევნა ოსტგუთები და ის აღმოსავლეთ რომის იმპერიას მიუერთა. უკვე არსებულმა ბერძნულად მოლაპარაკე მოსახლეობამ თავიანთი კულტურა XI საუკუნეში ნორმანთა ლათინიზაციამდე შეინარჩუნა. 845 წელს მოდიკა არაბებმა აიღეს რომლებმაც ქალაქს მუდიქა უწოდეს. 1091 წელს არაბთა ბატონობა ნორმანებთან ბრძოლის შემდეგ დასრულდა, რომლებსაც როჯერ I ხელმძღვანელობდათ.
1296 წელს, მოდიკა მნიშვნელოვანი ქვეყნის დედაქალაქი გახდა, რომელიც კიარამონტეს ოჯახის მმართველობით აყვავებულ, ნახევრად დამოუკიდებელ სახელმწიფოდ იქცა, რომელიც კუნძულის მთელს სამხრეთ მესამედს აკონტროლებდა. ყველაზე დამრტყმელი მოვლენა იყო 1693 წელს მომხდარი მიწისძვრა, რომელმაც მთლიანად დაანგრია ვალ-დე-ნოტო, თუმცა ნაკლებ შეეხო მოდიკასაც.
1860 წელს მოდიკის ანექსია იტალიამ მოახდინა და 1926 წლამდე ის რაიონული დედაქალაქი იყო, სანამ იგი რაგუზის პროვინციაში შევიდოდა.
ღირსშესანიშნაობები
ქალაქის განვითარებამ ის თანდათან გაყო "Modica Alta"-ად (ზემო მოდიკა) და "Modica Bassa"-ად (ქვემო მოდიკა). გასულ საუკუნეში ქალაქმა განივითარა გარეუბნები. მისი ძველი და თანამედროვვე ნაწილები ამჟამად შეერთებულია ევროპის ხიდით.
1613 და 1693 წლების გამანადგურებელი მიწისძვრისა და 1833 და 1902 წლების წყალდიდობის მიუხედავად, მოდიკამ შეინარჩუნა სიცილიის ერთ-ერთი უმშვენიერესი, სიცილიური ბაროკოს არქიტექტურა. ქალაქში მდებარეობს ბაროკოს სტილის წმინდა გიორგის დიდი საკათედრო ტაძარი. მიუხედავად იმისა, რომ 1693 წლის მიწისძვრის შემდეგ კათედრალი აღადგინეს, ისევე როგორც სხვა მრავალი ნაგებობა, მისი ფესვები მაინც შუა საუკუნეებისაა.
ქალაქის მეორე ტაძარი წმინდა პეტრეს სახელობისაა, რომელიც გამოირჩევა ტიპური სიცილიური ბაროკოს სტილის 49 მეტრი სიმაღლის სამრეკლოთი.
ეკონომიკა
ერთ დროს მოდიკის ეკონომიკის მთავარი დარგი აგრარული სექტორი, კერძოდ ზეთისხილის, პაკოსანი მცენარეების, პურეული მარცვლეულის მოყვანა, ასევე მსხვილფეხა რქოსანი საქონლის მოშენება იყო. უჩვეულო და უნიკალური პროდუქტია ქალაქში წარმოებული შოკოლადი, რომელსაც აცტეკების უძველესი რეცეპტით აწარმოებენ. ბოლო დროს, ქალაქს შეემატა ტექსტილის საწარმოო ფაბრიკები. მას შემდეგ, რაც 2002 წელს მოდიკა იუნესკოს მსოფლიო მემკვიდრეობის ძეგლთა სიაში შევიდა, მნიშვნელოვან ინდუსტრიად იქცა ტურიზმი.
სქოლიო
კატეგორია:იტალიის ქალაქები კატეგორია:სიცილია კატეგორია:მსოფლიო მემკვიდრეობის ძეგლები იტალიაში
Cataglyphis emeryi emeryi
Cataglyphis emeryi emeryi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
სარაევო (ბულგარეთი)
სარაევო (Сараево) — სოფელი ბულგარეთში. 2010 წლის მონაცემებით მოსახლეობა შეადგენს 48 კაცს.
კატეგორია:ბულგარეთის სოფლები
მაიკოპის ყორღანი
მაიკოპის ყორღანი, ან მაიკოპის გორასამარხი — ადრინდელი ბრინჯაოს ხანის (ძვ. წ. III ათასწლეულის დასასრული) ძეგლი ქალაქ მაიკოპის ტერიტორიაზე. გამოიკვლია ნ. ვესელოვსკიმ 1897 წელს. 11 მეტრი სიმაღლის გორასამარხი განეკუთვნებოდა ტომის ბელადს და მის 2 ცოლს. ბელადი დაკრძალული იყო მდიდრული ბალდახინის ქვეშ, რომელიც ეყრდნობოდა 4 ვერცხლის ლიტანს. რომლებიც ბოლოვდებოდა ოქროსა და ვერცხლისაგან ჩამსხმული ხარის ფიგურებით. ბალდახინის ტილო შემკული იყო ლომებისა და ხარების ოქროს პატარა ფიგურებითა და ვარდულებით. სამარხში აღმოჩენილია აგრეთვე სპილენძის მრავალნაირი იარაღი და ვერცხლისა და ოქროს ჭურჭელი. ერთ-ერთ მათგანზე გამოსახულია ცხოველები და ალბათ კავკასიონის ქედი. აღმოჩენილი მასალა მიგვითითებს, რომ ჩრდილო კავკასიის ტომებს ურთიერთობა ჰქონდათ ძველი აღმოსავლეთის ქვეყნებთან. ნივთები დაცულია ერმიტაჟში (სანქტ-პეტერბურგი).
ლიტერატურა
კატეგორია:რუსეთის არქეოლოგიური ძეგლები კატეგორია:ბრინჯაოს ხანის ევროპა
Dolichoderus mucronifer
სქოლიო
კატეგორია:ჭიანჭველები
ჯრუჭულა
ჯრუჭულა — მდინარე დასავლეთ საქართველოში (საჩხერისა და ჭიათურის მუნიციპალიტეტები). მდინარე ყვირილის მარჯვენა შენაკადი. სათავე აქვს რაჭის ქედის სამხრეთ კალთაზე, ზღვის დონიდან 2015 მ-ზე. სიგრძე 25 კმ, აუზის ფართობი 210 კვ.კმ. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, მდგრადი წყალმცირობა — ზამთარში, წყალმოვარდნები — ზაფხულსა და შემოდგომაზე.
საშუალო წლიური ხარჯი შესართავთან 5,94 მ³/წმ.
ლიტერატურა
კატეგორია:იმერეთის მხარის მდინარეები კატეგორია:ყვირილის შენაკადები
NGC 420
NGC 420 — გალაქტიკა თევზების თანავარსკვლავედში. აღმოჩენის თარიღია 1784 წლის 12 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ზაფხულის ახალგაზრდული ოლიმპიური თამაშები 2010
ზაფხულის ახალგაზრდული ოლიმპიური თამაშები 2010 (2010 Youth Olympic Games, Jeux Olympiques de la Jeunesse d'été 2010) — ჳ ოლიმპიური თამაშები ახალგაზრდა სპორტსმენებს შორის 14-დან 18 წლის ჩთვლით, რომელიც ჩატარდება 2010 წლის 14 აგვისტოდან 26 აგვისტომდე სინგაპურში.
რესურსები ინტერნეტში
კატეგორია:ზაფხულის ახალგაზრდული ოლიმპიური თამაშები კატეგორია:ოლიმპიური თამაშები
ნასკა
ნასკა (Nazca) — პერუს სამხრეთ სანაპიროზე მდებარე უდაბნო ფერდობი და ლითოსფერული ფილა. იგივე სახელწოდება გამოიყენება თავისებური არქეოლოგიური კულტურისადმი, რომლის აყვავებაც ძვ. წ. 300 და 800 წლებში დაფიქსირდა. სწორედ იმხანად შეიქმნა ნასკას ცნობილი ხაზები, საცერემონიო ქალაქი კახაუჩი და მიწისქვეშა აკვედუკების შთამბეჭდავი სისტემა, რომელიც დღემდე მოქმედებს.
1997 წლიდან ნასკა კანადელი მსხვილი კომპანიების მიერ ოქროს მოპოვების ადგილად იქცა. არადა, ბოლო 2000 წლის განმავლობაში ნასკაში მცხოვრებ ხალხს ამ მიწებზე უფლება არ ჰქონდა. ისინი ისე გადაასახლეს, რომ კანონთან არც კი შექმნიათ პრობლემა. ამის შემდეგ რამდენიმე მცდელობა იყო ადგილობრივი ღარიბი მოსახლეობის ამ მიწებზე უფლებების დაკანონებისა, თუმცა, საბოლოოდ გადაჭრით არფერი გარკვეულა.
კატეგორია:პერუს არქეოლოგიური ძეგლები
Cataglyphis emeryi abdominalis
Cataglyphis emeryi abdominalis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
ნოვო-სელო
ნოვო-სელო (Ново Село) — სოფელი მაკედონიაში, ნოვო-სელოს თემის ადმინისტრაციული ცენტრი (სამხრეთ-აღმოსავლეთი რეგიონი). სოფლის მოსახლეობა შეადგენს 2756 ადამიანს (2002 წლის აღწერის მონაცემები ).
სქოლიო
კატეგორია:ნოვო-სელოს თემის სოფლები
A Storm to Come
A Storm to Come — გერმანული ა კაპელა მძიმე მეტალ ჯგუფ ვან კანტოს სადებიუტო ალბომი. გამოვიდა 2006 წელს. ამ ალბომიდან სინგლის სახით გამოვიდა „The Mission“, რასაც ახლდა მუსიკალური ვიდეო. აგრეთვე, მხოლოდ ვიდეოს სახით გამოვიდა „Rain“. ალბომში აგრეთვე შეტანილი „Battery“, მეტალიკის სიმღერის ქავერ-ვერსია.
სქოლიო
კატეგორია:2006 წლის სადებიუტო ალბომები კატეგორია:ვან კანტოს ალბომები
Dolichoderus nigricornis
Dolichoderus nigricornis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ეროვნული უშიშროება
მთავარი ობიექტები, რისთვისაც ეროვნული უშიშროების სისტემის ფორმირება ხდება, არიან: 1. პიროვნება, მისი უფლებები და თავისუფლებები; 2. საზოგადოება (ერი), მისი მატერიალური და სულიერი ფასეულობები; 3. სახელმწიფო, მისი კონსტიტუციური წყობილება, სუვერენიტეტი და ტერიტორიული მთლიანობა.
ეროვნული უშიშროების ერთიან სისტემაში მოიაზრება მრავალი კომპონენტი: პოლიტიკური უშიშროება (შიდასახელმწიფოებრივ-პოლიტიკური უშიშროება, საგარეო-პოლიტიკური უშიშროება), ეკონომიკური უშიშროება (საფინანსო-საბიუჯეტო უშიშროება, სასურსათო უშიშროება და სხვ.), ენერგეტიკული უშიშროება, სამხედრო უშიშროება, საინფორმაციო უშიშროება, საზოგადოებრივი უშიშროება, ეკოლოგიური უშიშროება, საგანმანათლებლო და სამეცნიერო-ტექნიკური უშიშროება, სოციალური უშიშროება, ტექნოლოგიური უშიშროება, ადამიანის უფლებათა დაცვითი და მოქალაქეთა პირადი უშიშროება, ჯანდაცვითი უშიშროება, გენეტიკური უშიშროება, დემოგრაფიული უშიშროება და სხვ.
ტერმინი
ქართულ ენაში ტერმინების უშიშროების (security) და უსაფრთხოების (safety) გამოყენების პრობლემის შესახებ. საქართველოში ამ ბოლო დროს მკვიდრდება სამწუხარო ტენდენცია. ზოგიერთ ქართულ სიტყვას სამუდამო გაქრობა ემუქრება. ქართულ ენაში არსებობს ორი ტერმინი უშიშროება და უსაფრთხოება და, გამოყენების თვალსაზრისით, თითოეულს შინაარსის შესაბამისი თავთავიანთი ბუნებრივი ადგილი ჰქონდა მიჩენილი. ტრადიციულად საქართველოში ტერმინი უშიშროება იხმარებოდა შემდეგ კონტექსტში: "ქვეყნის უშიშროება", "უშიშროების საბჭო", "სახელმწიფო უშიშროების დაცვა" და სხვ.,
ტერმინ "უშიშროებას" იგივე კონტექსტში იყენებდნენ ჩვენი წინაპრებიც. მაგალითად, „ქართლის ცხოვრებაში“ ტერმინი „უსაფრთხოება“ არ გვხვდება, ხოლო „უშიშროება“ (უშიშოებაჲ) გამოყენებულია მრავალგზის: 1) „და დაჯდა მირვან მცხეთას, მეფობდა ნებიერად და უშიშად.“ (ლეონტი მროველი. ცხოვრება ქართველთა მეფეთა. მროველთან ტერმინი გამოყენებულია სამჯერ); 2) „იძებნეს უშიშოებაჲ და გამოიყვანეს მეფე მეფედ.“ (მატიანე ქართლისაჲ. ტერმინი გამოყენებულია ორჯერ); 3) „სპარსეთისა სულტანნი, შორს მყოფნი და ახლოს მყოფნი, მეძღუნედ და მოხარკედ მისდა იყვნეს, და ყოველნი სანაპირონი სამეფოსა მისისანი უშიშად ჰქონდეს.“ (ლაშა-გიორგის დროინდელი მემატიანე. ცხორე[ბა გიორგი] მეფისა. ტერმინი გამოყენებულია ორჯერ); ასევე, 4) ჯუანშერი. „ცხორებაჲ ვახტანგ გორგასლისა...“, ტერმინი გამოყენებულია ოთხჯერ; 5) „ცხორებაჲ მეფეთ-მეფისა დავითისი“, გამოყენებულია სამჯერ; 6) ისტორიანი და აზმანი შარავანდედთანი, გამოყენებულია ერთჯერ; 7) ჟამთააღმწერელი იყენებს ცხრაჯერ და სხვ. იმავე ტერმინს იყენებს ვახუშტი ბატონიშვილიც („აღწერა სამეფოსა საქართველოსა“).
ამ ტერმინს იყენებდა ჩვენი ეროვნული, სახელოვანი პოლიტიკური, სამხედრო და საზოგადო მოღვაწენი: სოლომონ დოდაშვილი: „რომელ მტკიცე მარჯვენა მეფისა ჰზრუნავს უშიშროებისათვის ჩვენისა და ყოველივე დაბორკილებანი აღხოცეს" ალექსანდრე ჭავჭავაძე 1837 წელს ნიკოლოზ პირველისადმი წარდგენილ „საქართველოს მოკლე ისტორიულ ნარკვევი და მდგომარეობა 1801-1831 წლამდე", იყენებს ტერმინს უშიშროება: „უშიშროება არ იყო არც ქალაქად არც სოფლად" ილია ჭავჭავაძეც 1889 წელს "ივერიაში" (#90) გამოქვეყნებულ წერილში "...რომ ჩვენი მიჯნა სამხრეთისა საქართველოზედ შორს გაედგა მოსვენებისა და უშიშროებისათვის..." იგივე ტერმინს იყენებს "ქვათა ღაღადში" _ "მას აქეთ, რაც ვახტანგმა გორგასალმა ჩრდილოეთით უშიშარ და უზრუნველ ჰყო მაშინდელი საქართველო, მთელი ჩვენი ისტორია მიიმართა იმაზე, რომ სამხრეთით გაგვემაგრებინა ჩვენი თავი". ტერმინი უსაფრთხოება კი განსხვავებულ კონტექსტში იხმარება, მაგალითად, "ტექნიკური უსაფრთხოების დაცვა" და სხვ.
ზოგიერთი ჟურნალისტი, სამთავრობო თუ არასამთავრობო ორგანიზაციის წარმომადგენელი "გაუბრაზდა" ტერმინ "უშიშროებას" და მის ნაცვლად XX საუკუნის ბოლო ათწლეულიდან განსხვავებული შინაარსის მატარებელ ტერმინ უსაფრთხოებას იყენებს, ანუ ორი განსხვავებული შინაარსის მქონე მოვლენის აღსანიშნავად ამკვიდრებს ერთ ტერმინს უსაფრთხოებას, ისევე როგორც, მაგალითად რუსები ორი განსხვავებული მოვლენის შინაარსის გამოსახატავად იყენებენ მხოლოდ ერთ ტერმინს - უშიშროება - Безопасность და უსაფრთხოება - Безопасность. რაც შეეხება ტერმინ უშიშროების მოწინააღმდეგეთა მიერ მოტანილ არგუმენტს, რომ ტერმინი "უშიშროება" საბჭოთა კავშირის КГБ-სთან ასოცირდება და ამიტომ არ უნდა გამოვიყენოთ, ძალიან უხერხული სენტიმენტალიზმია. გასაგებია მათი გულჩვილობა, მაგრამ ქართულმა ენამ რა დააშავა? გარკვეული დროის გასვლის შემდეგ "კაგებეს" ამგვარი ემოციური დატვირთვა აღარ ექნება, ქართული ენა კი დარჩება კიდევ ერთი ქართული ტერმინის გარეშე. გაუგებარია, რატომ უნდა შეველიოთ რომელიმე ტერმინს და ხელოვნურად გავაღარიბოთ ენა.
საქართველოს მეცნიერებათა აკადემიის, ენათმეცნიერების ინსტიტუტისა და ქართული ენციკლოპედიის მიერ გამოცემული ქართული ენის განმარტებითი ლექსიკონის (მთ. რედაქტორი არნოლდ ჩიქობავა) მიხედვით, “უშიშროება” არის "მდგომარეობა, როდესაც რისამე საფრთხე არ არსებობს, რაიმე საშიშროება, საფრთხე არ ემუქრება ვისმე, რასმე. მაგალითად, სახელმწიფო უშიშროების დაცვა. _ "გაერთიანებული ერების უშიშროების საბჭო," ხოლო “უსაფრთხოება” - იგივეა, რაც უსაშიშროება, ანუ "საშიშროებისაგან დაცვის უზრუნველყოფა. მაგალითად, ტექნიკური უსაფრთხოება."
ხოლო ტერმინში “safety”, რომელიც ქართულ ენაშიც "წარმოებაში ტექნიკური უსაფრთხოების" (Industrial safety), "საგზაო მოძრაობის უსაფრთხოების" (Road safety), “უსაფრთხოების ღვედების” (safety belt), “ტექნიკური უსაფრთხოების წესების” (safety code regulations) გამოსახატავად იხმარება, მოიაზრებენ საფრთხის წყაროს. იგივე მდგომარეობაა მრავალ სხვა ენაშიც, განსხვავებით რუსული, სომხური და აზერბაიჯანული ენებისა, სადაც ორივე მოვლენის გამოსახატავად მხოლოდ ერთი და იმავე სიტყვას იყენებენ.
ამ ორი ტერმინის შინაარსობრივი სხვაობის თვალსაჩინოების ორი მაგალითი: ა) "სასურსათო უსაფრთხოებაში" მოიაზრება სურსათი (მაგალითად, საფრთხის წყარო - გაფუჭებული კონსერვი და სხვ.), რომელმაც შეიძლება ადამიანის მოწამვლა გამოიწვიოს, ხოლო "სასურსათო უშიშროებაში", ძალიან მარტივად იგულისხმება სახელმწიფოში სურსათის ამოწურვის საფრთხე, რომელმაც პერსპექტივაში შეიძლება შიმშილი და სხვა თანმდევი პრობლემები გამოიწვიოს. შესაბამისად, სასურსათო უშიშროების უზრუნველყოფა, ამ თვალსაზრისით გულისხმობს, ისეთი პ ო ლ ი ტ ი კ ი ს შემუშავებას, ისეთი წინმსწრები ღონისძიებების გატარებას, რომელიც პოტენციურ მსხვერპლს თავიდან ააცილებს მოსალოდნელ საშიშროებას. ბ) ისევე როგორც საქართველოს ინფორმაციულ უშიშროებაში მოიაზრება ინფორმაციულ სფეროში მისი ეროვნული ინტერესების დაცულობის მდგომარეობა, რასაც განსაზღვრავს პიროვნების, საზოგადოებისა და სახელმწიფოს ბალანსირებული ინტერესების ერთობლიობა. ხოლო ინფორმაციულ უსაფრთხოებაში კი მოიაზრება, ავტომატიზებული სისტემების რესურსების, ინფორმაციული სისტემების, ავტომატიზებული სისტემების, მონაცემთა ბაზების და სხვ. დაცვა. კიდევ უფრო მარტივად - კომპიუტერში პროგრამების ვირუსებისაგან დაცვა და სხვ. ამიტომ უმჯობესია არ დავარღვიოთ ტრადიცია და შესაბამისად გამოვიყენოთ ტერმინი - "ეროვნული უშიშროება". ამ კონტექსტში ტერმინი "უშიშროება" უფრო ზუსტად განსაზღვრავს საქმის არსს (ხომ შეიძლება არსებობდეს საფრთხე, მაგრამ არ იყოს შიში), მით უმეტეს, ქართულმა ენათმეცნიერებამ და საქართველოს პარლამენტმა უპირატესობა მიანიჭა სწორედ ტერმინ "უშიშროებას": საქართველოს კონსტიტუციის 73-ე მუხლში წერია ტერმინი "ეროვნული უშიშროების საბჭო", ხოლო 1996 წლის 24 იანვარს მიღებულია "კანონი ეროვნული უშიშროების საბჭოს შესახებ". შესაბამისად ტერმინი უსაფრთხოებაც უნდა გამოვიყენოთ მხოლოდ საწარმოო, ტექნოგენური და ბუნებრივ-ეკოლოგიური წარმოშობის მოვლენებთან და პროცესებთან მიმართებაში (ტექნიკური უსაფრთხოება, საგზაო მოძრაობის უსაფრთხოება, უსაფრთხოების ღვედები და სხვ.).
ანალოგიური ვითარებაა სხვა ტერმინები მიმართაც. მრავალი ფაქტის მოტანა შეიძლება, მაგალითად, ხდება ტერმინ "მასობრივის" (მასები, ფართო წრეები, საყოველთაო, მრავალრიცხოვანი. -მასობრივი დემონსტრაცია...) იგნორირება და მის კონტექსტში ხმარობენ ტერმინ "მასიურს" (დიდი და მძიმე. - მასიური კარი...) და სხვ.
ლიტერატურა
კატეგორია:პოლიტიკური ტერმინები
ალტუ-სანტუ
ალტუ-სანტუ (Alto Santo) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ჟაგუარიბის მეზორეგიონს.
2010 წლის მონაცემებით, მოსახლეობა 16 360 ადამიანს შეადგენდა. ფართობი 1 338.743 კმ²-ია. მოსახლეობის სიმჭიდროვე 12.22 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
Absolute Greatest
Absolute Greatest — ინგლისური როკ ჯგუფ Queen-ის მიერ 2009 წელს გამოშვებული კრებული. მის გამოცემასთან დაკავშირებული იყო ჯგუფის ოფიციალურ საიტზე გამართული კონკურსი, რომლის ფარგლებშიც მსურველს უნდა გამოეცნო მომავალი კრებული სიმღერების ზუსტი სია.
საგულისხმოა, რომ ალბომში შეტანილია სიმღერების რემასტერინგები, მომზადებული ორიგინალური სტუდიური ფირებით.
სქოლიო
კატეგორია:2009 წლის კომპილაციური ალბომები კატეგორია:Queen-ის კომპილაციური ალბომები
საცდელი ნომერი
საცდელი ნომერი (Numero zero) — იტალიელი მწერლის, უმბერტო ეკოს, მეშვიდე და მის სიცოხლეში გამოქვეყნებული უკანასკნელი რომანი. გამოიცა 2015 წელს.
ნაწარმოები ტაბლოიდური პრესის შესახებ სატირას წარმოადგენს. მოქმედება 1992 წლის იტალიაში ხდება. რომანის სიუჟეტი ვითარდება გაზეთის საცდელი ნომრის მომზადების გარშემო, რომელმაც მის დამფინანსებელ მედიამაგნატს სერიოზული გავლენა უნდა მოუპოვოს. მისი მიზანია, მსხვილმა საფინანსო და პოლიტიკურმა ფიგურებმა საცდელ ნომერში გამოქვეყნებული ინფორმაცია საფრთხედ აღიქვან და გაზეთის დახურვის სანაცვლოდ თავიანთ წრეში მიიღონ. საცდელი ნომრის მზადების პარალელურად რომანში რამდენიმე ამბავი ვითარდება: სასიყვარულო თავგადასავალი, ჟურნალისტის მკვლელობა, ბენიტო მუსოლინის აღსასრულისა და მოკავშირეთა სპეცსამსახურების საიდუმლო ისტორია.
სქოლიო
კატეგორია:იტალიური რომანები კატეგორია:უმბერტო ეკოს ნაწარმოებები კატეგორია:2015 წლის რომანები
In Search of Sunrise 7: Asia
In Search of Sunrise 7: Asia — ჰოლანდიელი ტრანს-პროდიუსერ და დიჯეი ტიესტოს მეშვიდე კომპილაციური ალბომი სერიიდან In Search of Sunrise - უკანასკნელი ამ სერიაში მისი პროდიუსერობით. გამოიცა 2008 წლის 10 ივნისს. გამოსცა ლეიბლმა Black Hole Recordings.
სქოლიო
კატეგორია:2008 წლის კომპილაციური ალბომები კატეგორია:ტიესტოს კომპილაციური ალბომები
სტარო-სელო (ვრაცის ოლქი)
სტარო-სელო (Старо село) — სოფელი ბულგარეთში. 2010 წლის მონაცემებით მოსახლეობა შეადგენს 156 კაცს.
კატეგორია:ბულგარეთის სოფლები
NGC 437
NGC 437 — გალაქტიკა თევზების თანავარსკვლავედში. აღმოჩენის თარიღია 1886 წლის 22 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
Cataglyphis emeryi
Cataglyphis emeryi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
ტიერი ანრი
ანრი დაიბადა და გაიზარდა პარიზის გარეუბანში, ესონის დეპარტამენტის ქალაქ ლეს ულისში. ახალგაზრდობაში ის მრავალ ადგილობრივ გუნდში თამაშობდა და დიდ პოტენციალსაც აჩვენებდა. ის 1990 წელს მონაკოს ყურადღების ქვეშ მოექცა და კონტრაქტიც მოკლე ხანში გაფორმდა. მისი პროფესიული დებიუტი 1994 წელს შედგა. კარგ ფორმაში ყოფნამ ანრის საფრანგეთის ნაკრებში გამოძახება გამოიწვია, ხოლო 1999 წლის ზამთარში, მან კონტრაქტი იტალიის ჩემპიონობისთვის მებრძოლ იუვენტუსთან გააფორმა. ნახევარმცველის პოზიციაზე თამაშის წარუმატებელი სეზონის შემდეგ, 1999 წლის ზაფხულში ანრი ლონდონის არსენალში გადავიდა £10.5 მილიონად.
ანრიმ სწორედ არსენალში დაიმკვიდრა მსოფლიო კლასის ფეხბურთელის სახელი. მიუხედავად იმისა რომ პრემიერ ლიგაში ადაპტაცია გაუჭირდა, ფორმაში შევიდა და ნაყოფიერ თავდამსხმელად და მთავარ ბომბარდირად იქცა გუნდის თითქმის ყველა სეზონში. არსენ ვენგერის ხელმძღვანელობით გუნდის ყველა დროის საუკეთესო ბომბარდირიც გახდა ყველა ტურნირზე 226 გატანილი გოლით. ფეხბურთელს მოპოვებული აქვს პრემიერ-ლიგის ორი და ასოციაციის თასის სამი ტიტული; ასევე, ორჯერ იყო ნომინირებული ფიფა-ს წლის ფეხბურთელის წოდებაზე; ორჯერ დაიმსახურა პროფესიონალ ფეხბურთელთა ასოციაციის წლის საუკეთესო ფეხბურთელის წოდება, ასევე სამჯერ მოიგო ფეხბურთის მწერალთა ასოციაციის წლის საუკეთესო ფეხბურთელის ჯილდო. არსენალში გატარებული ბოლო ორი წელი ანრი გუნდის კაპიტნად თამაშობდა; მისი ლიდერობით კლუბი გავიდა უეფა-ს ჩემპიონთა ლიგის ფინალში 2006 წელს. 2007 წლის ივნისში, „არსენალში“ გატარებული რვა წლის შემდეგ, მისი ტრანსფერი საფეხბურთო კლუბ ბარსელონაში £16.1 მილიონად შედგა.
კატალონიელების რიგებში პირველი ჯილდო ანრიმ 2009 წელს მოიგო, როდესაც გუნდმა მოიპოვა ლა ლიგის, ესპანეთის თასისა ჩემპიონთა ლიგის, ესპანეთის სუპერთასის, უეფა-ს სუპერთასისა და ფიფა-ს მსოფლიო საკლუბო ჩემპიონატის ტიტულები. უეფა-ს წლის საუკეთესო გუნდში ანრი 5-ჯერ იყო დასახელებული.
2010 წელს ანრი „ნიუ იორკ რედ ბულსში“ გადავიდა, რომელიც აშშ-ის ლიგა MLS-ში თამაშობს. ამერიკულ გუნთან ერთად მოიგო აღმოსავლეთ კონფერენციის ტიტული 2010 წელს. 2012 წლის იანვარ-თებერვალში იჯარის წესით დაბრუნებული იყო არსენალში. 2014 წელს მან აქტიური საფეხბურთო კარიერა დაასრულა.
ანრი წარმატებული იყო საფრანგეთის ეროვნულ ნაკრებშიც, რომელთან ერთადაც გაიმარჯვა 1998 წლის ფიფა-ს მსოფლიო ჩემპიონატზე და ევრო 2000-ზე. 2007 წლის ოქტომბერში, მან მიშელ პლატინის გაუსწრო და რეკორდი დაამყარა გატანილი გოლების რაოდენობით. მისი მიღწევების გათვალისწინებით, ანრი ბევრის მიერ მსოფლიოში ერთ-ერთ საუკეთესო ფეხბურთელადაა მიჩნეული.
მისმა ფეხბურთის სტილმა და ინდივიდუალობამ განაპირობა ის, რომ ანრი ერთ-ერთი კომერციულად ყველაზე პოპულარული ფეხბურთელია; მას მონაწილეობა აქვს მიღებული ნაიკის, რიბოკის, პეპსის, რენოს და ჯილეტის სარეკლამო კამპანიებში. აქტიურად გამოდის ფეხბურთში რასიზმის წინააღმდეგ.
მონაკო (1992-1998) და იუვენტუსი (1999)
1990 წელს, მონაკომ არნოლდ კატალანო გაგზავნა ანრის თამაშის საყურებლად. ანრი ექვსივე გოლის ავტორი გახდა, როცა მისმა მხარემ 6-0 მოიგო. კატალანომ ანრის გამოსაცდელი პერიოდის გარეშე შესთავაზა მონაკოში გადასვლა. კატალანომ ანრისთვის კურსის დამთავრება მოითხოვა ალიტარულ კლარიფონტაინის აკადემიაში, და მიუხედავად დირექტორის წინააღმდეგობისა ანრის მიერ კურსის დამთავრება ეღიარებინა, მის მიერ ნაჩვენები ცუდი შედეგების გამო, მას მაინც მისცეს კურსის დასრულების ნება და ანრი არსენ ვენგერის მონაკოში გადავიდა ახალგაზრდა მოთამაშედ. ამის შემდეგ, ანრიმ ყველა ოფიციალურ დოკუმენტს მოაწერა ხელი მონაკოსთან და 1994 წელს მისი პროფესოული დებიუტი შედგა. ვენგერმა ანრი მარცხენა ფრთაზე დააყენა, რადგან თვლიდა, რომ მისი სიჩქარე, ბურთის ბუნებრივი კონტროლი და მოხერხებულობა უფრო ეფექტიანი მცველების წინააღმდეგ იქნებოდა. მონაკოში გატარებულ პირველ სეზონზე, ანრიმ 18 მატჩში სამი გოლის გატანა მოახერხა.
ვენგერი აგრძელებდა ანრისთვის იდეალურ სათამაშო პოზიციის ძებნას, და ეჭვების მიუხედავად ვარაუდობდა რომ საუკეთესო მისი თავდამსხმელად განწესება იქნებოდა. თავისი მენეჯერის მეურვეობით, 1996 წელს ანრი წლის ახალგაზრდა ფრანგ ფეხბურთელად დასახელდა, და 1996-1997-ის სეზონზე, მისმა მყარად კარგმა თამაშმა კლუბს პირველი ლიგის ტიტული მოუტანა. 1997-1998-ის ზეზონზე, მან წამყვანი როლი შეასრულა ჩემპიონთა ლიგის ნახევარ-ფინალში კლუბის გაყვანაში, და საფრანგეთის რეკორდი დაამყარა ტურნირის განმავლობაში 7 გოლის გატანით. თავისი მესამე სეზონისთვის, მან პირველი თასი მოიპოვა ეროვნული ნაკრებისთვის, და 1998 წლის მსოფლიო ჩემპიონატის გამარჯვებული ნაკრების წევრი იყო. მონაკოში გატარებული ხუთი სეზონის განმავლობაში, ანრიმ ლიგის 105 მატჩში მიიღო მონაწილეობა და 20 გოლი გაიტანა.
ანრიმ მონაკო 1999 წლის იანვარში დატოვა, ერთი წლით ადრე ვიდრე მისმა თანაგუნდელმა დავიდ ტრეზეგემ, და იტალიის სერია ა-ში მოთამაშე იუვენტუსში £10.5 მილიონად გადავიდა. ის ფრთაზე თამაშობდა, მაგრამ სერია ა-ს თავდაცვითი დისციპლინის წინააღმდეგ თამაშში ანრი არაეფექტური გამოდგა, მისთვის არადამახასიათებელ სათამაშო პოზიციაზე დაყენების გამო. მან თექვსმეტ მატჩში მხოლოდ სამი გოლი დააგროვა.
არსენალი (1999-2007)
მინი|მარცხნივ|ანრი არსენალის რიგებში, 2006 წლის 18 მარტს იტალიაში ვერ მოწყობის შემდეგ, 1999 წლის აგვისტოში ანრის ტრანსფერი იუვენტუსიდან არსენალში £ 10.5 მილიონად განხორციელდა, რითაც იგი ყოფილ მენეჯერ არსენ ვერნგერს დაუბრუნდა. სწორედ არსენალში დაუმკვიდრდა მას მსოფლიო კალსის ფეხბურთელის სახელი, და მიუხედავად იმისა რომ მისი ტრანსფერი წინააღმდეგობების გარეშე არ ყოფილა, არსენ ვენგერი დარწმუნებული იყო, რომ ტრანფერი გადახდილ თანხად ღირდა. ახალგაზრდა ფრანგი ფორვარდის ნიკოლას ანეკლას შემცვლელად ნაყიდი ანრი, არსენ ვენგერმა მაშინვე თავდასხმაში დააყენა, რამაც მომდევნო წლებში კლუბს ბევრი სასიკეთო დივიდენდი მოუტანა. თუმცა, პირველი რვა შეხვედრის უგოლოდ ჩატარების შემდეგ, ეჭვი გაჩნდა მისი ინგლისურ სწრაფ და ფიზიკურ ფეხბურში ადაპტირების შესაძლებლობაზე. ინგლისში გატარებული რამდენიმე მძიმე თვის შემდეგ, ანრი დარწმუნებული იყო კიდეც რომ, მას "თავიდან უნდა ესწავლა ყველაფერი რაც მანამდე იცოდა თავდასხმის ხელოვნების შესახებ". ეს ეჭვებ მას შემდეგ გაქარწყლდა, როდესაც ანრიმ თავისი პირველი სეზონი არსენალში შთამბეჭდავი 26 გოლით დაასრულა. არსენალი მეორე ადგილზე გავიდა ლიგაში მანჩესტერ იუნაიტედის შემდეგ, და უეფა-ს თასის ფინალში თურქულ გალათასარაისთან დამარცხდა.
ეროვნული გუნდისთვის წარმატების მომტანი ევრო 2000-დან დაბრუნებული, ანრი მზად იყო თავისი დარტყმა განეხორციელებინა 2000-01 კამპანიაში. პირველ სეზონთან შედარებით თავის ანგარიშზე უფრო ნაკლები გოლებისა და ასისტირებების ჩაწერის მიუხედავად, არსენალში მეორე სეზონი ანრისთვის გამრღვევი აღმოჩნდა, რადგან ის კლუბის ტოპ გოლების გამტანი გახდა. ლიგის საუკეთესო თავდამსხმელებით შეიარაღებული, არსენალი მალე დაეწია ტიტულისთვის ბრძოლაში მრავალწლიან მოცილეს მანჩესტერ იუნაიტედს.
წარმატება როგორც იქნა 2001-02 სეზონზე მოვიდა. ლიგის ტიტულისთვის ბრძოლაში არსენალმა პირველ ადგილზე ლივერპულის წინ შვიდი ქულით გავიდა, და FA თასის ფინალში ჩელსი 2-0 დაამარცხა. ანრი ლიგაში 32 გოლით პირველ ადგილზე გავიდა, არსენალს დუბლი მოუტანა და პირველი ვერცხლი აიღო კლუბთან ერთად. მოლოდინი არსებობდა, რომ ანრი კლუბში თავის ფორმას საფრანგეთისთვის თამაშის დროსაც გამოავლენდა 2002 წლის მსოფლიო თასზე, მაგრამ წინა ჩემპიონატის გამარჯვებულები ჯგუფური ეტაპიდან გავარდნენ.
2002-2003 კიდევ ერთი წარმატებული სეზონი გამოდგა ანრისთვის; მან 42 გოლი გაიტანა და თავდამსხმელისთვის აღსანიშნავი 23 ასისტირება გასწია. ამრიგად, მან არსენალი კიდევ ერთ FA თასის ტრიუმფამდე მიიყვანა. სეზონის განმავლობაში, ის მანჩესტერ იუნაიტედის რუუდ ვან ნისტელროისთან პაექრობდა ლიგაში გოლებით პირველი ადგილისთვის, მაგრამ ნისტელროიმ მას ერთი გოლით გაუსწრო. ამისდა მიუხედავად, ანრი დასახელებულ იქნა PFA წლის მოთამაშეთა მოთამაშედ და Football Writers' Association-ის წლის ფეხბურთელიად. მისის მზარდი სტატუსი მსოფლიოში ერთ-ერთი საუკეთესო ფეხბურთელისა გამყარებულ იქნა, როცა ის მეორე ადგილზე გავიდა 2003 წლის ფიფა-ს წლის მსოფლიო მოთამაშის წოდებაზე.
ბარსელონა (2007—2010)
thumb|ვარჯიში ბარსაში
ბარსელონაში, ანრის ნომერი 14 მიანიჭერს, იგივე რაც მას არსენალში ჰქონდა. მისი დებიუტი ლიგის გამსხსნელ შეხვედრაში 2007 წლის 26 აგვისტოს მოხდა, რომელიც რეისინგ სტანდარდერთან ფრე 0-0 დასრულდა. ახალ კლუბში პირველი გოლი მან 2007 წლის 19 სექტემბერს ლიონის ოლიმპიკის წინააღმდეგ გამართულ ჩემპიონთა ლიგის მატჩში გაიტანა, რომელშიც ბარსელონამ 3-0 მოიგო. 2007-ის 29 სექტემბერს ლა ლიგაში გამართულ შეხვედრაში ლევანტესთან, ანრიმ პირველი ჰეტ-ტრიკი შეასრულა ბარსელონასთვის.
ნიუ-იორკ რედ ბულსი (2010-2014)
thumb|ანრი [[ფილ ჯოუნსის წინააღმდეგ 2011 წლის MLS ოლ-სტარზე.]] 2010 წლის ივლისში, ანრიმ ხელი მოაწერა MLS-ის კლუბ ნიუ-იორკ რედ ბულსთან. მისი პირველი სრული MLS სეზონის დებიუტი 31 ივლის შედგა, როდესაც ჰიუსტონ დინამოს წინააღმდეგ 2-2 ითამაშეს, სადაც ტიერის ორი პასით ხუან პაბლო ანხელმა 2 გოლი გაიტანა. მისი პირველი მლს გოლი 28 აგვისტოს შედგა, როდესაც სან ხოსე ირთქუეკის წინააღმდეგ გუნდმა 2-0 გაიმარჯვა. გუნდი კი მალევე გახდა მლს აღმოსავლეთ კონფერენციის მწვერვალზე, სადაც ქულით უსწრებდა კოლუმბუს კრიუს მანამ, სანამ სან ხოსე ირთქუერკთან 3-2 დამარცხდებოდა მლს თასის ფლეი-ოფის მეოთხედ ფინალში. შემდეგ სეზონში ნიუ-იორკ რედ ბულსი მთლიან ლიგაში მე-10 ადგილზე დაამთავრა. ხოლო 2011 წლის მლს ფლეი ოფის კონფერენციის ნახევარ ფინალიდადნ გამოეთიშა ასპარეზობას.
განათხოვრება არსენალში (2012)
როდესაც მლს სეზონი ისვენებდა, ანრი სავარჯიშოდ არსენალში გაემგზავრა სადაც გუნდთან 2012 წლის 6 იანვარს 2 თვიან იჯარის წესით ყოფნის კონტრაქტს მოაწერა ხელი. ეს კი იმით იყიო გამოწვეული რომ ჯერვინიო და მარუან შამახი აფრიკის ტასზე იყვნენ წასულები და გუნდს თავდამსხმელი სჭირდებოდა. ანრის მეორედ დებიუტი არსენალში FA თასის მე-3 რაუნდში შედგა ლიდსის წინააღმდეგ, სადაც ის შეცვლაზე შემოვიდა და გამარჯვების და თამაშში ერთადერთი გოლის გატანა მოახერხა. 2012 წლის 4 თებერვალს კი მან ინგლისის ლიგაში პირველი გოლის გატანა მოახერხა მისი დაბრუნების შემდეგ, როდესაც არსენალმა 7-1 გაანადგურა ბლექბერნ როვერსი. მისი ბოლო გოლი კი 1 კვირის შემდეგ მოხდა, როდესაც გამარჯვების გოლი გაიტანა სანდერლენდის წინააღმდეგ და გუნდმა 2-1 მოიგო. 2012 წლის 17 თებერვალს, იჯარით ყოფნას ვადა ამოეწურა და ანრის რედ ბულსში დაბრუნება მოუწია.
სანაკრებო კარიერა
ანრის წარმატებული კარიერა აქვს საფრანგეთის ეროვნული ნაკრების შემადგენლობაში. მისი საერთაშორისო კარიერა 1997 წლის ივნისში დაიწყო, როდესაც მისმა კარგმა ფორმამ მონაკოში ყოფნისას ანრის საფრანგეთის 20 წლამდელთა ეროვნულ ნაკრებში გამოძახება მოუტანა, რომელთან ერთადაც მან ფიფას ახალგაზრდათა ნაკრებების 1997 წლის მსოფლიო ჩემპიონატზე ითამაშა მომავალ თანანაკრებელებთან, უილიამ გალასთან და დავიდ ტრეზეგესთან ერთად. ოთხი თვის თავზე, საფრანგეთის ნაკრების თავკაცმა ემე ჟაკემ ანრი ძირითად ნაკრებში გამოიძახა. ძირითად ნაკრებში საერთაშორისო ასპარეზზე 20 წლის ანრის დებიუტი 1997 წლის 11 ოქტომბერს სამხრეთ აფრიკის წინააღმდეგ 2—1-ით მოგებულ მატჩში მოხდა. ჟაკე იმდენად მოიხიბლა ანრით, რომ იგი 1998 წლის მსოფლიო თასზე გაიყვანა. იმისდა მიუხედავად, რომ ანრი ძირითადად უცნობი იყო საერთაშორისო სარბიელზე, მან ტურნირი სამი გოლით საფრანგეთის ტოპ გოლების გამტანად დაასრულა. ფინალურ თამაშზე, სადაც საფრანგეთმა ბრაზილია 3—0 დაამარცხა, ის სათადარიგოთა რიგებში უნდა ყოფილიყო, მაგრამ მარსელ დესაის წითელმა ბარათმა კრიტიკული ნაბიჯი გამოიწვია. ბასტილიის დღეს 1998-ში, მას საფრანგეთის უმაღლესი ჯილდო, საპატიო ლეგიონის ორდენი გადაეცა.
ანრი ევრო 2000-ის საფრანგეთის გუნდის შემადგენლობაშიც იყო, ტურნირის განმავლობაში მის ანგარიშზე ისევ სამი გოლი ჩაიწერა, მათ შორის გამათანაბრებელი პორტუგალიის წინააღმდეგ ნახევარ ფინალურ მატჩში, და ისევ ლიდერი აღმოჩნდა ქვეყანაში გოლების მხრივ. მოგვიანებით, საფრანგეთმა თამაში ზინედინ ზიდანის განაღდებული პენალტის წყალობით დამატებით დროში მოიგო. საფრანგეთმა ეს ყველაფერი ისევ დამატებით დროში იტალიის დამარცხებით განაგრძო, რამაც ანრის მეორე ძირითადი საერთაშორისო მედალი მოუტანა.
2002 წლის მსოფლიო თასი ყველასთვის გასაოცრად ადრე დამთავრდა ანრისა და საფრანგეთის ნაკრებისათვის, როდესაც ტიტულის დამცველი ჩემპიონები სამ თამაშში არც ერთი გატანილი გოლის შემდეგ ჯგუფური ეტაპიდან გავარდნენ. საფრანგეთმა ჯგუფის პირველი თამაში წააგო და შემდეგ მატჩში ურუგვაის წინააღმდეგ ანრიმ წითელი ბარათი აიღო სახიფათო ჩაჭრის გამო. ეს თამაში საფრანგეთმა ფრე 0—0 ითამაშა, მაგრამ დისკვალიფიკაციის გამო ანრის ფინალური მატჩის გამოტოვება მოუხდა; საფრანგეთი 2—0 დამარცხდა დანიასთან.
ეროვნული ნაკრებისთვის ფორმაში ანრი 2003 წლის კონფედერაციის თასისთვის დაბრუნდა. მიუხედავად იმისა, რომ გუნდს წამყვანი მოთამაშეები ზინედინ ზიდანი და პატრიკ ვიეირა აკლდა, საფრანგეთმა მოახერხა გამარჯვება, ძირითადად არის გამორჩEულად კარგი თამაშის წყალობით, რისთვისაც საფრანგეთის ხუი მატჩიდან სამში ის მატჩის მოთამაშედ დასახელდა ფიფას ტექნიკური ჯგუფის მიერ. ფინალში, მან დამატებით დროში ოქროს ბურთი გაიტანა, რითაც ქვეყანას ტიტული მოუპოვა კამერუნის 0—1-ით დამარცხებით. ანრის ორივე, ადიდასის ოქროს ბურთი და ოქროს ბუცი გადაეცა, როგორც შესაბამისად შეჯიბრების გამორჩეულ მოთამაშეს და ტურნირის მონაწილეთა შორის ყველაზე მეტი გატანილი გოლის ავტორს.
ევრო 2004-ში ანრი საფრანგეთის მიერ გამართულ ყველა თამაშში მონაწილეობდა და ორი გოლის ავტორი გახდა. საფრანგეთმა ინგლისი ჯგუფური ეტაპის მატჩებში დაამარცხა, მაგრამ საბოლოოდ შეჯიბრების გამარჯვებულებთან საბერძნეთთან დამარცხდნენ 1—0-ით ნახევარ-ფინალურ შეხვედრებში. 2006 წლის ფიფას მსოფლიო თასის განმავლობაში ანრი ერთ-ერთ ავტომატურ დამწყებად რჩებოდა გუნდში. ის თავდამსხმელად თამაშობდა, და მიუხედავად ტურნირის არასახარბიელოდ დაწყებისა, ის მსოფლიო თასის ერთ-ერთი წამყვანი მოთამაშე გახდა. მან სამი გოლი დააგროვა, დაბრუნებული ჩემპიონისა და თასის ფავორიტის ბრაზილიის კარში გატანილი საფრანგეთის გოლის ჩათვლით. საბოლოოდ, საფრანგეთმა ფინალი პენალტების სერიით (5—3) იტალიასთან წააგო. ანრი ერთ-ერთი იყო ათ ნომინატს შორის ტურნირის ოქროს ბურთზე, რომელიც საბოლოოდ მის თანაგუნდელს, ზიდანს გადაეცა და ასევე, დამწყებ თავდამსხმელად დასახელდა 2006 წლის FIFPro-ს მსოფლიო გუნდში.
თამაშის სტილი
thumb|upright|ანრი [[საჯარიმო დარტყმა|საჯარიმო დარტყმებისთვის პირველი არჩევანი იყო არსენალში.]]
ახალგაზრდობაში ანრი თავდამსხმელის პოზიციაზე თამაშობდა, თუმცა მონაკოში და იუვენტუსში გატარებული დროის განმავლობაში მას ფრთაზე თამაში მოუწია. როდესაც ანრი, 1999-ში, არსენალში გადავიდა, ვენგერმა ეს მაშინვე შეცვალა, ანრი ძველ პოზიციას დაუბრუნა და ხშირად აწყვილებდა ვეტერან ჰოლანდიელ დენის ბერკამპთან. 2004-05 სეზონის განმავლობაში, ვენგერმა არსენალი 4-5-1 ფორმაციაზე გადაიყვანა. ამ ცვლილების გამო ანრის ისევ ადაპტირება მოუწია, რათა შეწყობოდა არსენალის გუნდს, და ბევრი თამაშიც ითამაშა, როგორც განცალკევებულმა თავდამსხმელმა. და მაინც, ანრი არსენალის ძირითად შემტევ ძალად რჩებოდა, რაც ხშირ შემთხვევაში შესანიშნავი გოლებით გამოიხატებოდა. ვენგერმა ერთხელ თქვა თავის ახალგაზრდა ფრანგზე: "ტიერი ანრის შეეძლო ბურთის შუა მოედანზე მიღება და ისეთი გოლის გატანა, რომელსაც ვერავინ გაიტანდა მსოფლიოში".